Plaasmoorde!!!!! Farm Murders!!!!! - Page 450 - Stormfront
Page 450 of 673 « First < 350 400 436 437 438 439 440 441 442 443 444 445 446 447 448 449 450 451 452 453 454 455 456 457 458 459 460 461 462 463 464 500 550 > Last »
07-20-2009, 05:38 AM #4491
'Is jy nóú gelukkig?"
Dít was die woorde van 'n rower nadat hy eergisteraand 'n dokter van Evander in Mpumalanga geskiet het.
Dr. Neville Mills (63) het uit sy kamer gehardloop gekom nadat sy vrou, me. Ria Mills (61), geskreeu het toe 'n rower gedreig het om hul verlamde seun, dr. Cival Mills (34), te skiet.
Cival, wat aan inkluissindroom ly, kon niks doen toe twee rowers eergisteraand omstreeks 23:00 in hul sitkamer, waar hy en sy ma op hul skootrekenaars gewerk het, ingestorm het nie.
Hy is bykans agt jaar gelede verlam toe sy motor 'n paar honderd meter van die Shongwe-hospitaal naby Malalane in die Laeveld waar hy gewerk het, teen 'n boom gebots het.
Sedertdien is hy vasgevang in 'n liggaam waarvan hy net sy oë en sy linkerhand se duim en wysvinger kan beweeg.
Cival het bekendheid verwerf nadat hy sowat twee jaar gelede as die wenner van Mpumalanga se Fundza for Fun (Lees is Pret) se skrywers-kompetisie vir sy boek, This too will pass, aangewys is.
Dit het hom vier jaar lank geneem om dié boek met sy linkerduim op 'n skootrekenaar te skryf.
Mev. Madie Dittrich (27), 'n prokureur van Pretoria, vertel die rowers se eerste woorde aan haar ma en broer was: "Wil julle vandag doodgaan?"
Volgens Dittrich het haar ma vir die rowers gesê om alles te vat.
Hulle het Cival se selfoon, wat hy om sy nek dra, afgeruk en 'n vuurwapen teen sy kop gedruk.
"Hulle het vir my ma gesê hulle gaan hom (Cival) skiet," het Dittrich gesê.
"My ma het geskree. My pa, wat op sy bed gelê het, het opgespring en na die sitkamer gehardloop.
"Toe die rowers hom sien, het hulle hom geskiet.
"Hulle het toe vir my ma gevra of sy nou gelukkig is."
Terwyl Neville op die vloer gelê en bloei het, het die rowers mev. Mills en haar seun se fone en skootrekenaars geneem en rustig by die skuifdeur waardeur hulle ingekom het, uitgegaan.
Volgens Dittrich het haar broer probeer om die rowers met sy rolstoel te stamp, maar sy ma het hom gekeer.
Neville is per ambulans na die Unitas-hospitaal in Centurion gejaag waar sy nier tydens 'n ses uur lange operasie verwyder is. Sy maag, wat deur die koeël getref is, moes ook herstel word.
Hy sterk tans in die hoësorgeenheid aan. Dittrich het gesê dit gaan onder omstandighede goed met haar ma en broer, maar albei is nog erg getraumatiseer.
Supt. Abie Khoabane, polisiewoordvoerder, het die voorval bevestig. Die verdagtes is steeds op vrye voete.
07-20-2009, 05:43 AM #4492
07-20-2009, 05:43 AM #4493
Juwelierswinkel in Menlyn Park beroof
Drie mans het eergisteroggend by 'n juwelierswinkel in die Menlyn Park-winkelsentrum in Pretoria ingestap, aangekondig dis 'n rooftog, juwele gebuit en rustig uitgestap.
Kapt. Colette Weilbach, polisiewoordvoerder, het gesê die gewapende mans het omstreeks 11:00 by die NWJ-juwelierswinkel ingestap.
Hulle het hul vuurwapens op 'n personeellid gerig en haar ingelig hulle beroof die winkel.
Die mans het 'n onbekende hoeveelheid juwele geroof.
Volgens Weilbach het 'n personeellid, wat in die kantoor van die winkel gewerk het, die rooftog op 'n kringtelevisiestelsel gesien en die paniekknoppie gedruk.
Die rowers het die winkel verlaat voordat enigiemand op die alarm reageer het.
Die vrou wat die paniekknoppie gedruk het, het die mans agtervolg en 'n veiligheidswag wat sy teëgekom het, van die rooftog ingelig.
Dié wag het die mans agterna gesit en gesien hoe hulle in 'n taxi klim en wegry.
Niemand is in die voorval beseer nie en geen skote is afgevuur nie. 'n Saak van roof word ondersoek.
Die laaste keer wat 'n juwelierswinkel in dié winkelsentrum beroof is, was toe Something Feminine en Browns meer as 'n jaar gelede binne twee maande beroof is.
07-21-2009, 04:34 AM #4494
Regsman se seun: Moordenaars was bloed van mure af
Pietersburg. – Die moordenaars van 'n prokureur se seun van dié stad het vermoedelik sy bloed van die mure af gewas.
Mnr. Gericke Smit (29) is Saterdagmiddag in die Rampie Smit-gebou, wat aan sy pa, mnr. Rampie Smit, behoort, vermoor. Hy is herhaaldelik met 'n graaf oor die kop en in die gesig geslaan. Smit sr. het op sy seun se lyk in 'n stoorkamer in die gebou in Hans van Rensburgstraat afgekom.
Mnr. Philip Smit, 'n neef van Smit jr., het gister aan Beeld gesê merke aan die stoorkamermure lyk asof bloed daarvan afgewas is. Volgens hom is fyn bloedspatsels nog teen die mure te sien.
Smit jr. se vermeende moordenaars het ook 'n groen plastieksak oor sy kop getrek en vasgebind.
Philip Smit het gesê 'n plastiekhandvatsel van 'n groot verfblik is binne die groen sak by die oorledene se kop gekry.
"Dit lyk of hy daarmee om sy nek gewurg is. Daar is duidelike merke om sy nek," het Philip Smit gesê.
Die graaf waarmee Smit jr. geslaan is, is in die gebou gekry. Forensiese deskundiges van die polisie doen nou toetse daarop. Die Smit-familie doen ook 'n private ondersoek na die gru-moord. Philip Smit het gesê forensiese deskundiges sal vandag die gebou vir leidrade fynkam en toetse doen.
"Ons sal die moordenaars vastrek," het hy gesê.
Die Rampie Smit-gebou is sowat 'n blok van die Polokwane-polisiekantoor. Dit is ook reg oorkant die Mowaneng-gebou, waar die premier se kantoor is.
Hier is verskeie veiligheidswagte, maar niemand het Saterdag glo enige onraad gemerk nie. Smit jr. het verskeie van sy pa se geboue in die stad help bestuur.
Me. Carla Nel, Smit jr. se vriendin van die afgelope vyf jaar, het gesê sy het Saterdag omstreeks 11:30 met hom oor die foon gepraat. "Hy het nie vir my gesê waar hy is nie. Hy het gesê ek moet gesond word, want ek het griep."
Hy sal oormôre om 11:00 uit die NG kerk Noord in die stad begrawe word. Supt. Moatshe Ngoepe, polisiewoordvoerder, het gesê niemand is nog weens die moord vasgetrek nie.
Enigiemand met inligting kan die Polokwane-polisie se speurdiens by 082 414 2088 bel.
07-21-2009, 04:36 AM #4495
'Gee ons die sleutels en die remote!"
Dit is wat 'n lid van die gemeenskapspolisiërings forum (GPF) van Pierre van Ryneveld in Centurion eergisteraand voor sy huis gehoor het voordat hy in die heup geskiet is.
"Hulle het hom nie eens kans gegee om te maak soos hulle sê nie, hulle het hom net eenvoudig geskiet en toe sy sakke deurgesoek," het mev. Ronel Botha (47) gistermiddag by die Unitas-hospitaal in Lyttelton gesê terwyl haar man, mnr. Jan Botha (51), geopereer is. Droë bloed moes gister uit mnr. Botha se bobeen gesny word nadat die koeël by sy een heup in en by sy ander heup uit is.
"Ons is net bly hy leef," het mev. Botha gesê. "Gelukkig het die koeël sy organe gemis en net sagte weefsel beskadig."
Mnr. Botha is van die maatskappy GeoVision SA.
Hy was volgens sy vrou omstreeks 18:15 eergister besig om die gesin se motors te skuif toe hy deur twee gewapende rowers, wat vermoedelik oor die muur gespring en in die tuin weggekruip het, oorval is.
"Hy het pas sy Subaru geskuif en uit die motor geklim om my motor te skuif toe hy hoor hoe iemand agter hom gil vir die sleutels," het mev. Botha vertel.
"Hy het omgedraai en in twee gewapende mans vasgekyk. Die volgende oomblik het een van hulle hom eenvoudig geskiet."
Die rowers het mnr. Botha se sakke deurgesoek, sy selfoon en sy vrou en seun se motorsleutels gevat en sy horlosie van sy arm afgehaal. "Daarna het hulle die hek van sy spoor afgetel, in my seun se grys Opel Corsa gespring en weggejaag," het sy gesê.
Mev. Botha, wat besig was om aandete te maak, het uitgehardloop toe sy 'n harde slag hoor.
"Ek het gedink hy het die kar gestamp, maar toe ek buite kom het ek gesien hoe Jan op die grond lê en hoe twee mans hom deursoek," het sy gesê.
"Ek het hard gegil en een van hulle het omgekyk en sy pistool op my gerig.
"Ek het by die huis ingehardloop, die voordeur gesluit, my 17-jarige seun, Ruan, gegryp en in die badkamer gaan wegkruip."
Mnr. Botha het ná die tyd aan haar gesê een van die rowers het aanvanklik agter haar aangehardloop toe sy die huis in gevlug het.
"Ons het die GPF per handradio ontbied en binne vyf minute was omtrent ses motors by ons huis."
GPF-lede het die Corsa, wat 'n toestel in het wat die enjin laat uitsny as dit nie gedeaktiveer word nie, sowat vyf blokke van die Botha-gesin se huis gekry.
07-21-2009, 04:39 AM #4496
Mills sr. is ná die voorval na die Unitas-hospitaal in Centu?rion gejaag waar sy een nier verwyder is. Hy is in die hoësorgeenheid opgeneem. Me. Melisha Pather, hospitaalwoordvoerder, het gesê sy toestand is stabiel.
07-21-2009, 04:43 AM #4497
Slagoffers vlug, al pla geld
Hoewel die resessie duisende Suid-Afrikaners se planne om die land te verlaat, geknou het, vlug misdaadslagoffers steeds landuit.
Mnr. Andries Ludik (39), wie se vrou, Margot (36), verlede jaar voor hul seuntjie (6) deur rowers in hul huis, noordoos van Pretoria, verkrag is, het sowat 'n maand gelede na Perth, Australië, geëmigreer.
Ludik, wat bekendes soos Leon Schuster en Sunette Bridges se prokureur was, het gesê hy sal nooit terugkom nie. Hy beskou dit as onverantwoordelik "om my vrou en kinders verder aan daardie gevaarlike plek bloot te stel".
Daar is misdaad in elke land ter wêreld, maar, het hy gesê, die verskil lê in die hardhandigheid en barbaarse aard daarvan.
"In 'n ander land, soos Australië, kan 'n mens geweld verwag as jy jou ophou met dwelmhandelaars of as jy met die buurman (wie 'n slagter is) se vrou lol," het Ludik gesê.
"As jy jou neus skoon hou, behoort die slegste wat jou oorkom te wees 'n gesteelde fiets wat jy oornag buite in 'n minder gegoede woongebied gelos het.
"Ek het die laaste paar jaar onwelkom (in Suid-Afrika) begin voel tot op die punt dat ek bly was om te loop."
Me. Razelle Botha (19) is sedert Mei in Calgary, Kanada, waar sy aan dié stad se universiteit medies studeer.
Botha is verlede jaar verlam gelaat nadat huisrowers haar in haar ouerhuis in Moreletapark, in die ooste van Pretoria, geskiet het.
Sy het aan die Calgary Herald gesê sy wou van die geweld in Suid-Afrika ontsnap en 'n nuwe lewe in Calgary begin.
"Ek moet elke dag leer om met die nuwe lewe wat ek toegedig is, saam te lewe," het Botha gesê.
"Ek wens daardie misdadigers wil net vir 'n dag lank my lewe leef en sien wat hulle gedoen het."
'n Jong ma van twee kinders wat tydens 'n huisrooftog in die ooste van Pretoria deur die hand geskiet en verkrag is, het gesê hul gesin sal teen Oktober in Australië wees.
Twee jaar ná die aanval gebruik sy steeds kalmeerpille om te slaap en angsaanvalle te voorkom.
". . . As ek hier bly kan dit wéér met my of met my dogtertjie of met 'n ander familielid gebeur," het die vrou gesê. "Almal wat agterbly moet . . . nooit dink dit kan nie met hulle gebeur nie."
Luidens 'n peiling deur Synovate, 'n internasionale marknavorsingmaatskappy, gaan 56% van Suid-Afrikaners wat gaan emigreer of dit ernstig oorweeg, hul planne uitstel totdat die ekonomiese krisis oorwaai. Tog het 82% van die land gesê die misdaadkrisis sal hulle motiveer om te emigreer.
Volgens navorsing deur AfriForum se Kom huis toe-veldtog is die vernaamste redes waarom mense die land verlaat die hoë vlak van geweldsmisdaad, die gebrek aan geleenthede om 'n volhoubare loopbaan te vestig en die frustrasies en vrese wat deur swak dienslewering deur staatsinstellings veroorsaak word.
07-22-2009, 04:35 AM #4498
Erin accused refused bail
Cape Town - Stellenbosch University student Jacobus Eksteen, the son of an Upington medical practitioner, was on Tuesday refused bail for the alleged murder of student Erin van Rensburg.
He appeared in the Stellenbosch Magistrate's Court, where Magistrate Anita Potgieter started her judgment on the application soon after the court convened at 09:00.
Potgieter remanded him in custody to August 28 for further investigation.
Eksteen is to face five charges when he eventually appears in the Western Cape High Court.
He faces a murder charge and two of rape. The one rape charge relates to the allegation that he had anal sex with her, prior to strangling her, and on the second rape charge, he was alleged to have had vaginal sex with her.
The remaining two charges are aggravated robbery and kidnapping.
One of the grounds on which bail was denied was the fear that if released on bail, it would outrage the community.
Another was the fear that his release would cause the public to lose respect for the criminal justice system, and cause people to take the law into their own hands.
The deceased student's body was found on June 3 in a grave 1.8 metres deep in the sand dunes at Elandsbaai.
The body was found a day after Eksteen was arrested for her murder.
The main purpose of the bail application had been to enable Eksteen to receive intensive private psychiatric evaluation, which was not available to him whilst in custody.
However, Potgieter said Eksteen had already had extensive psychiatric evaluation in custody, and that any further evaluation could take place in custody also.
According to Eksteen's senior counsel, Francois van Zyl, Eksteen had had an obsession with Van Rensburg.
'Dis nie werk van 'n reg mens nie'
Stellenbosch. – Daar is geen buitengewone omstandighede wat borgtog vir mnr. Jacobus Eksteen (24) regverdig nie.
Dit was gister die beslissing toe Eksteen in die Stellenbosse landdroshof verskyn het op 'n aanklag van moord, twee van verkragting, asook van menseroof en roof met verswarende omstandighede.
Dit hou verband met die dood van die 20-jarige Matie me. Erin van Rensburg. Haar lyk is op 3 Junie in 'n graf in die duine buite Elandsbaai aan die Weskus gevind.
"Dit is 'n ernstige en grusame misdryf hierdie, om die minste te sê," het landdros Anita Potgieter gesê toe sy Eksteen, 'n finalejaar-B.Rek.- student aan die Universiteit van Stellenbosch (US), se borgtogaansoek geweier het.
Die aanklagte word beskou as bylae 6-misdrywe, wat beteken sy regspan moes aandui daar is buitengewone omstandighede wat sou meebring dat sy vrylating op borgtog in die belang van geregtigheid is.
Volgens sy regspan het Eksteen waarskynlik 'n obsessie met Erin gehad, wat die saamstel van 'n sielkundige profiel van hom noop. Dit sou volgens hulle, en luidens 'n verslag van sy sielkundige, nie behoorlik in aanhouding kon geskied nie. Potgieter meen egter niks verhoed 'n behoorlike sielkundige evaluasie in aanhouding nie.
Volgens haar is "uitermate geweld" gebruik. Erin se lyk is gevind met 33 uitwendige wonde, waarvan sewe om die genitalieë en anus. Daar was ook vaginale én anale penetrasie.
"Dis nie die werk van 'n reg mens nie," het Potgieter die ondersoekbeampte, insp. Johan Nel, se getuienis tydens die borgtogaansoek aangehaal.
Sy het gesê 'n "wesenlike risiko bestaan dat die publiek in gevaar is" indien Eksteen vrygelaat sou word.
Die saak is tot 28 Augustus uitgestel vir verdere ondersoek.
07-22-2009, 04:37 AM #4499
3 vas oor moord op seun van regsman
Polokwane (Pietersburg). – Twee werkers van 'n plaaslike prokureur is vir ondervraging in hegtenis geneem weens die moord op sy seun.
Nog 'n man – 'n vriend van die twee werkers – is ook vroeg gisteroggend in die Moletji-gebied buite Polokwane aangekeer.
Die drie mans word verdink van die moord op mnr. Gericke Smit (29), wat Saterdag in een van sy pa, mnr. Rampie Smit, se geboue in die stad vermoor is.
Mnr. Philip Smit, sy neef en ook 'n prokureur, het gesê die familie is "baie bly iemand is gearresteer".
Een van die drie verdagtes is glo by 'n huis in die Moletji-gebied vasgetrek. Sy twee makkers is in die omgewing van Solomondale, buite die stad, aangekeer.
Beeld verneem Smit jr. se blou Daewoo-motor, wat sedert Saterdag gesoek is, is gister ook in die Moletji-gebied gevind.
Die polisie het glo ook klere gekry wat met bloed bevlek is. Forensiese toetse sal kan bepaal of die bloed aan die klere dié van Smit jr. is.
Sekere uitwysings is gister ook aan die polisie gedoen in die omgewing van die Rampie Smit-gebou in Hans van Rensburgstraat.
Supt. Moatshe Ngoepe, polisiewoordvoerder, het gesê die polisie is besig om "baie sensitiewe inligting" rondom die moord te bekom. Die drie mans is in aanhouding, maar nog nie van enige misdryf aangekla nie.
Na wat betroubaar verneem word, is Smit jr. se beursie met geld en bankkaarte in 'n vullisblik naby die Rampie Smit-gebou gekry.
Smit jr. het gehelp om van sy pa se geboue in die stad te bestuur. Hy is vermoedelik herhaaldelik met 'n graaf oor die kop en in die gesig geslaan. Hy is moontlik ook gewurg met 'n plastiekhandvatsel van 'n groot verfblik. Sy pa het op sy bebloede lyk in 'n stoorkamer afgekom nadat hy hom gaan soek het.
Smit jr. word môreoggend om 11:00 uit die NG kerk Noord begrawe.
07-22-2009, 04:39 AM #4500
15 honde dood van gif
Altesame 15 van hul honde is gisteroggend deur inwoners van Princessweg in Claremont, Johannesburg, dood gevind.
Al die troeteldiere is in die vroeë oggendure vergiftig, vermoedelik deur iemand wat by twee motors in die straat ingebreek het.
Me. Chrissie Vermaak (52), het eerste bewus geword van die slagting en die vergiftiging as barbaars en wreed beskryf.
By Beeld se besoek aan die toneel het tien van die honde dood op die sypaadjie gelê.
Me. Charlene Willemse (37) se drie Jack Russells en haar Duitse herdershond is ook vergiftig. "Dit is baie hartseer en 'n groot skok. Honde is mos maar soos jou kinders," het sy gister gesê.
Me. Leatetea Beyers (27) het gesê die honde moes voor 04:00 vergiftig gewees het.
"Ek was 03:00 buite; toe het die honde nog gelewe. Dit moes daarna gebeur het. Ons het nog gesien hoe een van die honde vanoggend (gisteroggend) doodgaan. Dit is nie lekker om so iets te sien nie," het sy gesê.
Volgens haar is daar met die hond na die Dierebeskermingsvereniging in Maraisburg, Roodepoort, gejaag, maar daar was nie veeartse nie. Op pad na 'n ander veearts is die hond dood.
Daar is by twee motors in die straat ingebreek en die radio's is gesteel.
Mnr. Alpheus Molele, wat ook in die straat woon, het 'n man gejaag toe hy hom met 'n radio gesien loop het, het sy vrou, me. Mariam Mokoke, gesê. "Omstreeks 03:30 het my man voetstappe buite gehoor en deur die venster gekyk en die man gesien. Hy het uitgehardloop en agter die man aangehardloop. Ek het gewonder hoekom die honde so stil is," het Mokoke gesê.
Mnr. William Botha woon in dieselfde straat en vermoed die wit poeier wat hy in sy erf gevind het, is die gif wat gebruik is om die honde te vergiftig. Hy is bly sy twee hondjies slaap in die huis, het hy gesê.
Me. Yvonne Stones van die DBV in Roodepoort het gesê die hond is weggewys omdat hul veearts eers 07:30 op kantoor kom. Daar was een inspekteur by die kliniek, maar dié persoon kan glo nie sonder 'n veearts met medisyne werk nie.
Die mense was voor 07:00 by die DBV-kantore.
"Die veiligheidswagte het die mense na 'n dierekliniek sowat tien minute weg verwys, want hulle het gevrees die hond kan doodgaan as hulle vir die veearts moet wag," het sy gesê.
Kapt. Frans Langeveldt, polisiewoordvoerder, kon nie gister die voorval bevestig nie.
15 dogs poisoned in Jhb
Johannesburg - Dog owners in Princess Road, Claremont, found the bodies of 15 of their dogs on Tuesday morning.
All the pets were poisoned in the early hours of the morning, presumably by someone who broke into two cars in the street.
Chrissie Vermaak, 52, was the first to become aware of the killings and described the poisonings as barbaric and cruel.
When reporters visited the scene, the bodies of ten of the dogs lay on the pavement.
'Dogs are like your children'
Three Jack Russells and one German shepherd belonging to Charlene Willemse, 37, were also poisoned. "It is very sad and a big shock. Dogs are like your children," she said on Tuesday.
Leatetea Beyers, 27, said the dogs must have been poisoned after 03:00.
"I was outside at 03:00 and the dogs were still alive. It must have happened afterwards. We still saw how one of the dogs died (on Tuesday morning). It is not nice to see something like that."
She said they rushed the dog to the SPCA in Maraisburg, Roodepoort, but there were no veterinary surgeons available. On the way to another vet, the dog died.
Yvonne Stones from the SPCA in Roodepoort said the dog was turned away as their vet only arrived at 07:30. There was only one inspector at the clinic, but this person was apparently not allowed to work with medicine without the vet.
The dog owners arrived at the SPCA offices before 07:00.
"The security guards referred the people to an animal clinic about ten minutes away because they feared the dog would die if they had to wait for the vet," she said.
'I wondered why the dogs were so quiet'
Two cars in the road were broken into and radios were stolen during the night.
Alpheus Molele, who also lives on the road, chased after a man when he saw him walking with a radio, said his wife, Mariam Mokoke.
"At about 03:30, my husband heard footsteps outside and looked through the window and saw the man. He ran outside and chased after the man. I wondered why the dogs were so quiet," said Mokoke.
William Botha lived in the same street and suspected that the white powder that he found in his yard was what was used to poison the dogs. He was relieved that his two dogs slept inside the house, he said.